ഓരോരോ മാരണങ്ങള് : ഇബുള് ജെറ്റ് ഫോണ് കോളില് പ്രതികരിച്ച് മുകേഷ് തിരുവനന്തപുരം : യൂട്യൂബ് വ്ലോഗര്മാരായ ഇബുള് ജെറ്റ് സഹോദരങ്ങളുടെ അറസ്റ്റില് വിമര്ശിച്ചും അനുകൂലിച്ചും നിരവധി പേര് രംഗത്തെത്തിയിരുന്നു. ഇപ്പോഴിതാ, സംഭവത്തില് ഇബുള് ജെറ്റ് സഹോദരങ്ങളുടെ ഒരു ആരാധകന് തന്നെ വിളിച്ചതില് പ്രതികരണമെന്നോണം നടനും കൊല്ലം എംഎല്എയുമായ മുകേഷ് രംഗത്തെത്തിയിരിക്കുകയാണ്. ഇ ബുള് ജെറ്റ് വിഷയത്തില് ഇടപെടണമെന്ന് ആവശ്യപ്പെട്ടാണ് ആരാധകന് മുകേഷിനെ വിളിച്ചിരിക്കുന്നത്. എന്നാല് സംഭവം എന്തെന്ന് മുകേഷിന് മനസിലായില്ല. ഇബുള് ജെറ്റ് എന്ന് വിളിച്ചയാള് മൂന്നോ നാലോ തവണ പറയുന്നുണ്ടെങ്കിലും ഇ ബഡ്ജറ്റെന്നും ഇ ബുള്ളറ്റെന്നുമൊക്കെയാണ് മുകേഷ് കേട്ടത്. വിളിച്ച ആള് കോതമംഗലത്തുനിന്നായതിനാല് നിങ്ങള് കോതമംഗലം ഓഫീസില് പറയു എന്നും മുകേഷ് പറയുന്നുണ്ട്. ഒടുവില് മുകേഷ് കാര്യം മനസിലാക്കുകയും താന് അന്വേഷിക്കട്ടെ എന്ന് പറയുകയും ചെയ്യുന്നുണ്ട്. എന്തായാലും ഈ ഫോണ്വിളിയും സമൂഹമാധ്യമങ്ങളില് വൈറലായി. രസകരമായ സംഭാഷണം പ്രേക്ഷകരും ഏറ്റെടുത്തു. ഇപ്പോഴിതാ ഈ സംഭവുമായി ബന്ധപ്പെട്ട ട്രോള് പങ്കുവെച്ചിരിക്കുകയാണ്മുകേഷ്. ഓരോരോ മാരണങ്ങളെ നല്ല ട്രോള്.ട്രോള് പങ്കുവച്ച് മുകേഷ് കുറിച്ചു. കേരളത്തില് നടക്കുന്ന സകല പ്രശ്നങ്ങളും പരിഹരിക്കാന് നാട്ടുകാര് തന്നെ വിളിക്കുന്ന കാണുന്ന മുകേഷേട്ടന്ഇതൊക്കെ എന്തിനാടാ എന്നോട് പറയുന്നേഇതായിരുന്നു ട്രോളിലെ ഡയലോഗ്.